ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1989 για τη θέση σε προσωρινή εφαρμογή του εγκεκριμένου πρακτικού του τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν για το εμπόριο κλωστοϋφαντουργικών προϊόντων ( 89/670/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι, εν αναμονή της ολοκλήρωσης των απαραίτητων διαδικασιών για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν για το εμπόριο των κλωστοϋφαντουργικών προϊόντων, που μονογραφήθηκε στις 12 Σεπτεμβρίου 1986, εφαρμόζεται προσωρινά από την 1η Ιανουαρίου 1987, σύμφωνα, καθόσον αφορά την Κοινότητα, με την απόφαση 87/457/ΕΟΚ^(1 )
ότι η εν λόγω συμφωνία προβλέπει τη δυνατότητα επανεξέτασης, ενόψει της πρόσφατης ανάπτυξης του εμπορίου, των ποσοτικών προσαρμογών των ποσοστώσεων για ορισμένες κατηγορίες, προκειμένου να ληφθεί υπόψη η εισαγωγή του εναρμονισμένου συστήματος
ότι, στο πέρας των διαβουλεύσεων μεταξύ της Κοινότητας και της Ισλαμικής Δημοκρατίας του Πακιστάν, μονογραφήθηκε, στις 20 Απριλίου 1989, ένα εγκεκριμένο πρακτικό που τροποποιεί τις ποσοστώσεις της κατηγορίας 4 που καθορίζονται στη συμφωνία
ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του εγκεκριμένου πρακτικού, πρέπει να εφαρμοστεί προσωρινά, από 1ης Ιανουαρίου 1989, το εγκεκριμένο πρακτικό, υπό την επιφύλαξη ότι θα υπάρξει αμοιβαία εφαρμογή εκ μέρους της Ισλαμικής Δημοκρατίας του Πακιστάν,
ΑΠΟΦΑΣΙΖΕΙ :
Άρθρο 1
Μέχρις ότου ολοκληρωθούν οι αναγκαίες διαδικασίες για τη σύναψή τους, το εγκεκριμένο πρακτικό που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας του Πακιστάν για το εμπόριο των κλωστοϋφαντουργικών προϊόντων, εφαρμόζεται προσωρινά στην Κοινότητα, από την 1η Ιανουαρίου 1989, υπό την επιφύλαξη ότι θα υπάρξει αμοιβαία εφαρμογή εκ μέρους της Ισλαμικής Δημοκρατίας του Πακιστάν .
Το κείμενο του εγκεκριμένου πρακτικού επισυνάπτεται στην παρούσα απόφαση .
Άρθρο 2
Η Επιτροπή καλείται να ζητήσει τη σύμφωνη γνώμη της κυβέρνησης της Ισλαμικής Δημοκρατίας του Πακιστάν για την προσωρινή εφαρμογή του εγκεκριμένου πρακτικού που αναφέρεται στο άρθρο 1 και να την ανακοινώσει στο Συμβούλιο .
Βρυξέλλες, 24 Ιουλίου 1989 .